CELEX: C2004/228/58
Language: et
Date: 2004-09-11 00:00:00
Title: Kohtuasi C-300/04: Eelotsusetaotlus, mille esitas Raad van State 13. juulil 2004 kohtuasjas M. G. Eman ja O. B. Sevinger v. College van burgemeester en wethoulders van Den Haag

11.9.2004   
            
            
               ET
            
            
               Euroopa Liidu Teataja
            
            
               C 228/28
            
         Eelotsusetaotlus, mille esitas Raad van State 13. juulil 2004 kohtuasjas M. G. Eman ja O. B. Sevinger v. College van burgemeester en wethoulders van Den Haag
   (Kohtuasi C-300/04)
   (2004/C 228/58)
   Euroopa Ühenduste Kohus on saanud Raad van State (Holland) 13. juulil 2004 otsustatud eelotsusetaotluse kohtuasjas M. G. Eman ja O. B. Sevinger v. College van burgemeester en wethoulders van Den Haag, mis saabus kohtukantseleisse 15. juulil 2004.
   Raad van State küsib Euroopa Kohtult eelotsust järgmistes küsimustes:
   
               1)
            
            
               Kas EÜ asutamislepingu teine osa kehtib isikute suhtes, kellel on liikmesriigi kodakondsus ning kes elavad EÜ asutamislepingu artikli 299 lõikes 3 osundatud ülemeremaade ja -territooriumide hulka kuuluval territooriumil või kellel on seal ametlik elukoht ning kellel on nimetatud liikmesriigiga erilised sidemed?
            
         
               2)
            
            
               Kui vastus on eitav, siis kas liikmesriigid on EÜ asutamislepingu artikli 17 lõiget 1 silmas pidades vabad andma oma kodakondsuse isikutele, kes elavad EÜ asutamislepingu artikli 299 lõikes 3 osundatud ülemeremaades või -territooriumidel või kellel on seal ametlik elukoht?
            
         
               3)
            
            
               Kas EÜ asutamislepingu artikli 19 lõiget 2 tuleb koos asutamislepingu artikli 189 ja artikli 190 lõikega 1 tõlgendada nii, et – välja arvatud siseriiklikes õiguskordades esinevad sagedased erandid, mis muu hulgas puudutavad hääleõiguse äravõtmist seoses süüdimõistva kohtuotsuse või teovõimetuks tunnistamisega – isegi juhul, kui asjaomased isikud elavad ülemeremaades või -territooriumidel või neil on seal ametlik elukoht, annab Euroopa Liidu kodaniku staatus õiguse valida ja olla valitud Euroopa Parlamendi valimistel?
            
         
               4)
            
            
               Kas EÜ asutamislepingu artikkel 17 ja artikli 19 lõige 2 koostoimes, pidades silmas protokolli artikli 3 esimest lõiku Euroopa Inimõiguste Kohtu tõlgenduses, välistavad nende isikute, kes ei ole Euroopa Liidu kodanikud, õiguse valida ja olla valitud Euroopa Parlamendi valimistel?
            
         
               5)
            
            
               Kas ühenduse õigusest tulenevad nõuded rikutud õiguste taastamiseks, kui siseriiklik kohus leiab – võttes muu hulgas aluseks Euroopa Ühenduste Kohtu poolt eelnimetatud küsimustele antud vastused –, et Hollandi Antillides ja Arubal elavad või ametlikult elukohta omavad ning Hollandi kodakondsusega isikuid ei registreeritud 10. juunil 2004. a toimunud valimistele?